Document ID: 32007R1518

32007R1518
L 335/14
SLUŽBENI LIST EUROPSKE UNIJE
19.12.2007.
UREDBA KOMISIJE (EZ) br. 1518/2007
od 19. prosinca 2007.
o otvaranju i načinu upravljanja carinskim kvotama za vermut
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih dogovora koji se primjenjuju na određenu robu dobivenu preradom poljoprivrednih proizvoda (1), a posebno njezin članak 7. točku 2.,
budući da:
(1)
Sporazumom u obliku razmjene pisama između Europske zajednice i Republike Argentine o izmjeni koncesija na popisima obveza Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom pristupanja Europskoj zajednici (2), odobrenu Odlukom Vijeća 2006/930/EZ (3), predviđa se otvaranje iznosa carinske kvote (erga omnes) za vermut. Ovu se kvotu mora otvoriti.
(2)
Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4), određuju se pravila za upravljanje carinskim kvotama određenima za upotrebu prema kronološkom redu od datuma primitka carinskih deklaracija. Uputno je osigurati da se carinskom kvotom otvorenom u skladu s ovom Uredbom upravlja sukladno tim pravilima.
(3)
Sukladno obvezama koje je preuzela Zajednica na temelju Sporazuma u obliku razmjene pisama, ova se Uredba primjenjuje od 1. siječnja 2007.
(4)
Mjere predviđene u ovoj Uredbi u skladu su s mišljenjem Upravljačkog odbora za horizontalna pitanja vezana uz trgovinu prerađenim poljoprivrednim proizvodima koji nisu navedeni u Prilogu I.,
DONIJELA JE OVU UREDBU:
Članak 1.
Otvara se iznos godišnje carinske kvote (redni broj 09.0098) od 13 810 hl (erga omnes) za puštanje u slobodan promet u Zajednici vermuta i drugog vina od svježeg grožđa aromatiziranog biljem ili aromatskim tvarima, stvarne alkoholne jakosti izražene volumenom do 18 vol. % ili manje, u ambalaži volumena većeg od 2 litre, tarifnog broja 2205 90 10, po tarifnoj stopi 7 EUR/hl.
Članak 2.
Godišnju carinsku kvotu iz članka 1. vodi Komisija sukladno člancima 308.a, 308.b i 308.c Uredbe (EEZ) br. 2454/93.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2007.

Labels: 3
17